Mohammad Amir Loss a Big Blow for Pak
పాక్ జట్టులో బౌలర్ అమీర్ లేడేంటి..?
ఛాంపియన్స్ ట్రోఫీలో పాకిస్థాన్ సెమీస్ చేరడంలో ఫాస్ట్ బౌలర్ మహ్మద్ అమీర్ కీలక పాత్ర పోషించాడు.
TNN | Updated:
Jun 14, 2017, 03:51PM IST
ఛాంపియన్స్ ట్రోఫీలో పాకిస్థాన్ సెమీస్ చేరడంలో ఫాస్ట్ బౌలర్ మహ్మద్ అమీర్ కీలక పాత్ర పోషించాడు. అయితే ఇంగ్లాండ్&zwnj;తో బుధవారం జరుగుతున్న తొలి సెమీ ఫైనల్&zwnj;కి అతను జట్టులో లేకపోవడంతో అంతా ఆశ్చర్యం వ్యక్తం చేస్తున్నారు. శ్రీలంకతో జరిగిన చివరి మ్యాచ్&zwnj;లో ఓటమి అంచున నిలిచిన పాక్ జట్టును మహ్మద్ అమీర్&zwnj;తో కలిసి కెప్టెన్ సర్ఫరాజ్ అహ్మద్ గెలిపించాడు. చివర్లో వికెట్ల పతనానికి అడ్డుకట్టవేసిన ఈ జోడి అజేయంగా 75 పరుగుల భాగస్వామ్యం నెలకొల్పి ప్రశంసలు అందుకుంది.
భారత్&zwnj;తో జరిగిన టోర్నీ తొలి మ్యాచ్&zwnj;లోనే ఫిటెనెస్&zwnj;లేమితో కనిపించిన మహ్మద్ అమీర్.. శ్రీలంకతో మ్యాచ్&zwnj;లో గాయపడినట్లు తెలుస్తోంది. వెన్నునొప్పి కారణంగా అమీర్ తొలి సెమీ ఫైనల్ మ్యాచ్&zwnj;కి దూరమయ్యాడని.. అతని స్థానంలో రుమాన్ రేస్ తీసుకున్నట్లు పాక్ మేనేజ్&zwnj;మెంట్ ప్రకటించింది. పొదుపుగా బౌలింగ్ చేయడంతో పాటు కీలక భాగస్వామ్యాలను విడదీయడంలో అమీర్&zwnj;ది అందివేసిన చేయి. మరోవైపు ఇంగ్లాండ్ కూడా ఓపెనర్ జేసన్&zwnj;రాయ్&zwnj;పై వేటు వేసి.. అతని స్థానంలో బారిస్టోని తీసుకుంది.